പെഗാസസ് ഫോണ് ചോര്ത്തലിനെ കുറിച്ച് അന്വേഷിക്കാനായി സാങ്കേതിക വിദഗ്ധര് അടങ്ങുന്ന സമിതിയെ നിയോഗിക്കുമെന്ന് സുപ്രീംകോടതി... ഉത്തരവ് അടുത്തയാഴ്ച പുറത്തിറക്കുമെന്ന് ചീഫ് ജസ്റ്റിസ് എന് വി രമണ പെഗാസസ് ഫോണ് ചോര്ത്തലിനെ കുറിച്ച് അന്വേഷിക്കാനായി സാങ്കേതിക വിദഗ്ധര് അടങ്ങുന്ന സമിതിയെ നിയോഗിക്കുമെന്ന് സുപ്രീംകോടതി... ഉത്തരവ് അടുത്തയാഴ്ച പുറത്തിറക്കുമെന്ന് ചീഫ് ജസ്റ്റിസ് എന് വി രമണ. മുതിര്ന്ന മാധ്യമ പ്രവര്ത്തകരായ ശശികുമാര്, എന് റാം, ജോണ് ബ്രിട്ടാസ് എം പി, മുന് കേന്ദ്രമന്ത്രി യശ്വന്ത് സിങ് തുടങ്ങിയവരാണ് പെഗാസസ് ഫോണ് ചോര്ത്തലിനെ കുറിച്ച് അന്വേഷണം നടത്തണമെന്നാവശ്യപ്പെട്ട് ഹര്ജി നല്കിയിട്ടുള്ളത്. വിദഗ്ധ സമിതി സുപ്രീംകോടതി സ്വന്തം നിലയില് രൂപീകരിക്കാനാണ് ശ്രമം നടത്തുന്നതിലേക്കായി പല വിദഗ്ധരേയും സമീപിച്ചിട്ടുണ്ടായിരുന്നു .എന്നാല് ചിലര് വ്യക്തിപരമായി ബുദ്ധിമുട്ടുണ്ടെന്ന് അറിയിച്ചതിനാലാണ് സമിതി രൂപീകരണം വൈകിയതെന്ന് ചീഫ് ജസ്റ്റിസ് . പെഗാസസ് സോഫ്റ്റ് വെയര് ഉപയോഗിച്ചുള്ള ഫോണ് ചോര്ത്തലിനെ കുറിച്ച് അന്വേഷണം ആവശ്യപ്പെട്ടുള്ള ഹര്ജികളിലാണ് നടപടി സ്വീകരിക്കുക. ഇസ്രയേല് ചാരസോഫ്റ്റ്വെയര് പെഗാസസ് വിഷയത്തില് ഉരുണ്ടുകളിക്കുന്ന കേന്ദ്രസര്ക്കാര് നിലപാടില് നേരത്തെ സുപ്രീംകോടതിക്ക് കടുത്ത അതൃപ്തിയുണ്ട്. കേന്ദ്രസര്ക്കാര് പുതിയ സത്യവാങ്മൂലം നല്കാത്ത സാഹചര്യത്തില് രണ്ടോ മൂന്നോ ദിവസത്തിനകം ഇടക്കാല ഉത്തരവിറക്കും.